stanford-oval/wikipedia huggingface dataset:
תמר מייק לאופר
פרויקטים > תערוכות נבחרות ופרויקטים בתחום האמנות העכשווית > תערוכות קבוצתיות

2009 - השתתפה, בביאנלה בוונציה ה-53, בפרויקט וידאו ארט Mymementovid. אוצר: אמיר כהן (קטלוג)
2009 - יצירת וידאו ארט Memory of the Holocaust is not dead! אוסף הקבע של סרטי השואה SFC
2009 - השתתפה ב-פסטיבל הבינלאומי השנתי לווידאו ארט מידן ביוון
2009 - תערוכה קבוצתית ב-מוזיאון יפו, במסגרת חשיפת ספר האמנים הישראלים השני. (ספר\קטלוג)
2009 - גלריה "הקצה" בנהריה - במלאת שלוש שנים לשביו של גלעד שליט
2010 - "שמים כחולים", פרויקט בינלאומי בגלריית הספרייה האזרחית טקאדה; ומוזיאון אימאיי, ניגאטה, יפן
2011 - "צייר קשרים" ב-מכון לאמנות על שם פול גטי בסיינה איטליה
2012 - ייצגה את ישראל בתערוכה בינלאומית של המזרח התיכון בפנסילבניה ארצות הברית. אוצרת פרופ' רוז אבאייד
2012 - תערוכה קבוצתית "חלומות וחלונות", גלריה הוראס-ריכטר, יפו, אוצרת: כנרת אביבי-בלוך
2012 - השתתפה ב-תוכנית הסרטים "דקה אחת" של קולון, המוזיאון לאמנות נסיונית ניו מקסיקו
2013 זוכת אמן החודש של הפדרציה היהודית, צפון אמריקה. תערוכה קבוצתית בחסות ולמען קרן AICF, ניו יורק
2013 - פסטיבל הסרטים היהודי, המוזיאון החדש להיסטורית יהדות פולין, בוורשה פולין
2014 - הקרנה אוסף סרטי השואה הבינלאומי SFC, גלריה מוזה פלוס, יפו, ישראל.
2015 - אוסף דיגיטלי מוקרן, "קולם של האמנים" SeeMe, יריד האמנות SCOPE.מיאמי ביץ, פלורידה.
SeeMe - 2016 התערוכה השנתית של פרויקט - יוצרים ראויים להחשף, הקרנה בכיכר טיימס, מנהטן ניו יורק.
2018 - "מודלים" גלריית מילפייאני רומא, איטליה.
NewMediaFest2020 - 1st Corona Festival - 2020 אוצר: אגריקולה דה קולון. פסטיבל וידאו ארט אונליין,
ACM SIGGRAPH Digital Arts "כוח דיגיטלי" אונליין אוצרת: קטי הופמן
2022 - תחרות אמנות בינלאומית בגלריה - זכייה במקום ראשון UPWARD gallery
2023 - מקום בעשרת הזוכים לשנת 2022 - תחרות The Art Vue Foundation.
2023 - הדפס מדיה דיגיטלית."מסכות", המוזיאון לאמנות עכשווית CICA. קוריאה הדרומית.
2023 - (עבודת וידאו) "Breath"המוזיאון לאמנות עכשווית CICA. קוריאה הדרומית.
2024 - פרויקט במסגרת המגזין אונליין ART ROOM - 44DEGREES
פרסומים

SWITCH – New media journal, THE ART OF TAMMY MIKE LAUFER By Maayan Glaser-Koren, גיליון 27.
The Journal of Virtual Worlds Research, כריכת המגזין למחקר עולמות וירטואליים.
Tammy Mike Laufer - The Heart of Digital Media.
ספר אמן, תמר מייק לאופר, '20 שנות יצירה דיגיטלית', זמין בספריית מוזיאון תל אביב.
מתוך מפגשים ווירטואליים עם מובילי תרבות תמר מייק לאופר, ראיון על ידי עינת מוגלד.
הערות שוליים

↑  רזומה בעברית, באתר tammy-digital-media (באנגלית)
1 2  ראיון אישי עם תמר מייק לאופר מאת: הדס ליכטיג, באתר www.44degrees.net
אחרי החגים

ערך זה עוסק במועד לאחר סיום חגי תשרי (ספטמבר). אם התכוונתם למשמעות אחרת, ראו .
אחרי החגים הוא ביטוי נפוץ בעברית החדשה, לתקופה שלאחר חגי תשרי, כשהשגרה והעבודה חוזרות לסדרן. ביטוי זה הפך עם השנים גם לביטוי של דחייה ומנגד ביטוי של התחדשות.
חודש תשרי עמוס בחגים ובימי חופשה נוספים. ב-24 ימים החל מ-כ"ט באלול ועד כ"ג בתשרי, ניתן למנות:
5 ימי חג שהם ימי מנוחה כשבת ובהם לא עובדים: ראש השנה (א'–ב' בתשרי), יום הכיפורים (י' בתשרי), היום הראשון של סוכות (ט"ו בתשרי), שמיני עצרת ושמחת תורה (כ"ב בתשרי).
6 ימי חול המועד סוכות (ט"ז–כ"א בתשרי), שבמקומות עבודה רבים בישראל נהוגה בהם חופשה, ובאחרים נהוג יום עבודה מקוצר.
3 ערבי חג, שבמקומות רבים נהוגה בהם חופשה.
אסרו חג שמיני עצרת (כ"ג בתשרי), שהוא יום שבתון בגולה, ויום חופשה במערכת החינוך בישראל.
ניתן למנות גם את צום גדליה (ג' או ד' בתשרי), אף על פי שאינו יום חופשה.
גלגולי הביטוי

המונח חג ושימושו בלשון העברית החליף משמעות ועבר שינויים אחדים מימי המקרא ועד ימינו. משום כך הביטוי "אחרי החגים" לא היה בספרות הרבנית, והתגלגל לעברית המתחדשת תחילה מתוך מונח נוצרי בשפות האירופיות של "תקופת החגים" (תקופת הימים הקדושים) הכוללת בדרך כלל 12 יום החל מחג המולד ב-25 בדצמבר, את ראש השנה הנוצרי ב-1 בינואר, ועוד ימים אחדים אל תוך השנה, תלוי בכנסייה והחלטותיה. לימים אומץ הביטוי גם לגבי החגים העברים, תחילה תוך ציון עניין זה, ולבסוף בהשמטתו.
גלגולי הביטוי > מונחי יום החג טרם העברית החדשה

המונח "החג", עם ה הידיעה, יוחד לשבעת ימי חג הסוכות, בהם חגו סביב המזבח וקשרו סביבו עבותות, כמופיע באמירת אורחי המקדש איש לרעהו בפרקי ההלל שבתהלים (118:27): "אִסְרוּ חַג בַּעֲבֹתִים עַד קַרְנוֹת הַמִּזְבֵּחַ!".
וכך מצינו במשנה (תענית פרק ראשון משנה ג' מנוסח ומנוקד על פי כתב יד קאופמן)
כאן תוצאת המשמעות דומה ל"אחרי החגים" כלומר הזמן שאחרי חג הסוכות, אולם המשמעות המילולית שונה, שכן "החג" הוא הכינוי המקראי הנפוץ לחג המקראי חַג-הַסֻּכּוֹת.
הימים הקדושים יוחדו במקרא כימים של "מקראי 'קודש!'" כלומר ימים שיש להכריז בהם "קודש!". ימים אלו הם יום השבת בכל שבוע, ראש השנה, יום הכיפורים, היום הראשון של חג הסוכות והיום השמיני (בימינו: שמחת תורה), היום הראשון והשביעי של חג המצות (כיום: חג הפסח), ויום חג השבועות. החגים כולם, הן ימי מקרא קודש והן אלו שאינם כאלו, נקראו במקרא ימי מועד.
בלשון חכמים ימי מקרא קודש נקראו ימים טובים ואילו ימי החג האחרים נקראו חולו של מועד, בסמיכות כפולה. בספרות הרבנית קוצר המונח ל"חול המועד". ביידיש המונח "ימים טובים" (בוטא במלעיל: יומימטויבים, יונטעף ביחיד) שימש לחגים העבריים, המילה מועד (בוטא במלעיל: מוֹיֶד) יוחדה לימי חול-המועד (בוטא במלעיל: כַֿלַמוֹיֶד) ואילו הביטוי לאחר החגים במשמעות חגי הנוצרים היה "נאך די שטאט ראט פעריען" (אחרי הירידים של מועצת העיר) ובגרמנית Nach die ferien לאחר הירידים.
בספרות הרבנית חגי תשרי נקראו בשמות שונים: הימים הנוראים הם שני ימים של ראש השנה (במקרא - יום אחד, וכך אף ברוב תקופת בית שני) ויום הכיפורים. יום הכיפורים עצמו נקרא בארמית יהודית בבלית יומא, כלומר היום, עם ה הידיעה. התקופה עד יום הכיפורים נקראת עשרת ימי תשובה.
שימושים בביטוי > כביטוי לדחייה

ביטוי זה נפוץ לצורכי דחייה ודחיינות. בעקבות דחייה של פתיחת משפטו של הנשיא לשעבר, משה קצב, פרסם המשפטן אביעד הכהן מאמר נזעם, ובו כתב:
אל תדחה למחר מה שאתה יכול לדחות למחרתיים. הכלל הזה חל, כנראה, גם על הסימפוניה הבלתי גמורה של פרשת משה קצב. ... אם הייתה אליפות עולם ב"משחק על זמן", קצב ופרקליטיו כבר היו לוקחים את מדליית הזהב בהליכה. ... הרי מיד יגיע חג הפסח, ועד "אחרי החגים" לא יהיה זה ראוי לגזור את דינו של מי שהיה האזרח מס' 1. ואחר כך יחלו ימי ספירת העומר, וימי בין המצרים, ופגרת הקיץ הארוכה של בתי המשפט אף היא זכורה לטוב.
באופן קיצוני יותר, הביטוי משמש כדחייה לאין קץ. הסופר והסאטיריקן אפרים קישון כינה תופעות שונות במדינת ישראל בשם "פרטאצ'יה", ואת השפה הדו משמעית של אזרחיה כינה "פרטאצ'ית". בין היתר כתב:
לשפה הפרטאצ'ית מילון עשיר ביטויים. "זה יהיה בסדר", פירושו אסון. "סמוך!" רומז שהדבר בלתי-אפשרי. "תיכף", זה שעתיים. "יום-יומיים", שנה. "אחרי החגים", לעולם לא.
שימושים בביטוי > כביטוי להתחדשות

הביטוי משמש גם לתיאור התחלה חדשה, כפי שניתן לראות במספר שירים, לדוגמה:
השיר "התחדשות":
”אחרי החגים יתחדש הכול
יתחדשו וישובו ימות החול”.
מילים ולחן: נעמי שמר, ביצוע: עפרה חזה
השיר "אחרי החגים":
”אחרי החגים
נתקן את המשגים
ונתחיל מבראשית”.
מילים: אהוד מנור, לחן: אבי טולדנו, ביצוע: עפרה חזה ואבי טולדנו
הערות שוליים

↑  רוביק רוזנטל, מילון הסלנג המקיף, כתר, 2005, עמ' 11
↑  פנחס לנדאו, "אחרי החגים" הגיע – מה עכשיו?, באתר ynet, 10 באוקטובר 2001
↑  ארבעה ימים טובים בנוסף ליום הכיפורים שהלכתית אינו מוגדר כיום טוב אלא חמור ממנו.
↑  רשימת הופעות "אחרי החגים" בראשית ימי העיתונות העברית (אגף העיתונות העברית באתר הספרייה הלאומית)
↑  חג חגים ומועדים אנציקלופדיה מקראית (אתר כותר (ספרייה דיגיטלית)) וראו פרשיית המועדים בספר במדבר: פרשיית המועדים בספר ויקרא המשובץ בפרשת משפטים (מהדורת הביאור המעומד של המקרא, ויקיטקסט)
↑  חול המועד (בדף הפייסבוק של האקדמיה ללשון העברית)
↑  לדוגמה נאך די שטאט ראט פעריען - כותרת בעיתון פאדלאסיער לעבען, ערב ראש השנה תרצ"ג 30 בספטמבר 1932 (אגף העיתונות העברית באתר הספרייה הלאומית)
↑  מסכת יומא העוסקת ביום כיפורים זה נקראת כך בתלמוד הבבלי בלבד. בתוספתא ובירושלמי הארצישראליים המסכת נקראת יום הכיפורים. ראו ליברמן ומאגר התוספתא באתר אוניברסיטת בר-אילן לספרות התנאים
↑  יערה ישורון, אחרי החגים: החיים האמיתיים שלנו, באתר ישראל היום, 15 באוקטובר 2017
אמטופיליה

אמטופיליה היא פאראפיליה שבה עוררות מינית נגרמת כתוצאה מהקאה או כתוצאה מצפייה בקיא.
פטיש קיא מתרחש, לדוגמה, כאשר שני אנשים מקיאים, בפרט זה על זה. נוהג זה נקרא "מקלחת רומית", בשל נוהגם של קיסרי רומא להקיא בארוחות על מנת לפנות מקום למזון נוסף בקיבתם.
האמטופיליה הולכת וצוברת פופולריות כיום ברחבי האינטרנט. בין השאר הדבר מתבטא בצפייה בסרטונים בהם אנשים מקיאים, כולל סרטים פורנוגרפיים בהם השחקנים מקיאים במכוון על מנת לעורר מינית את הצופה. דוגמה בולטת למדיה פורנוגרפית הכוללת אמטופיליה היא הסרטון הידוע לשמצה "שתי בנות כוס אחת", קדימון לסרט פורנוגרפי ברזילאי מסוג קופרופיליה (פאראפיליה לצואה) בשם "כלבות רעבות", במהלכו שתי בנות מפרישות את צואתן לכוס, אוכלות את ההפרשה ולאחר מכן מקיאות אותה אחת אל פיה של השנייה.
אין לבלבל אמטופיליה עם התנהגויות דומות, כגון בולימיה נרבוזה.
ראו גם

אמטופוביה
אוניברסיטת קווין מרי בלונדון

| --- | --- |
סמל אוניברסיטת קווין מרי בלונדון

בניין אוניברסיטת קווין מרי בלונדון
 אוניברסיטת מחקר ציבורית
 מוטו:  "בכוחות מאוחדים"
 תקופת הפעילות:  1887–הווה (כ־137 שנים)
 קמפוס:  עירוני
 בעלי תפקידים
 צוות:  2,350 (2021–2022)
 סגל:  3,300 (2021–2022)
 סטודנטים
 כלל הסטודנטים:  26,045 (2021–2022)
 סטודנטים לתואר ראשון:  17,430 (2021–2022)
 סטודנטים לתארים מתקדמים:  8,615 (2021–2022)
 שונות
 הון עצמי:  670.2 מיליון לירות שטרלינג
 מיקום
 מיקום:  לונדון, אנגליה
 מדינה:  הממלכה המאוחדת הממלכה המאוחדת
 קואורדינטות:  51°31′27″N 0°02′25″W﻿ / ﻿51.5240671°N 0.0403745°W﻿ / 51.5240671; -0.0403745
 qmul.ac.uk
 he
 
אוניברסיטת קווין מרי בלונדון (באנגלית: Queen Mary University of London; בראשי תיבות: QMUL או בשם הלא רשמי: QM) היא אוניברסיטת מחקר ציבורית הממוקמת בלונדון, שבממלכה המאוחדת וחברה באוניברסיטת לונדון. המוסד הוקם במתכונתו הנוכחית בשנת 1887.
אוניברסיטת קווין מרי פרוסה על פני חמישה קמפוסים בעיר, ועוד קמפוסים בצרפת, מלטה, סינגפור ובסין. האוניברסיטה מציעה למעלה מ־240 תוכניות לתואר בשלוש פקולטות: מדעי הרוח והחברה, רפואה ורפואת שיניים ומדעים והנדסה. נכון לשנת 2021, למדו באוניברסיטה כ־26,045 סטודנטים בכ־26 מכוני מחקר ובתי ספר.
אוניברסיטת קינגס קולג' בלונדון חברה במספר ארגונים בין־לאומיים: חברה באיגוד אוניברסיטאות חבר העמים הבריטי (ACU), באיגוד האוניברסיטאות האירופאיות (EUA) ובמכון לפיזיקה והנדסה רפואית (IPEM).
בנוסף האוניברסיטה חברה במספר ארגונים בבריטניה: חברה בקבוצת ראסל, בקונסורציום SES, במרכז הפיתוח הבין־לאומי של לונדון (LIDC), ברשת הפיזיקה הדרום-מזרחית (SEPnet), ב־UCLPartners, באוניברסיטאות בריטניה (UUK), במכון אוניברסיטת לונדון בפריז (ULIP) ובמכון אלן טיורינג בלונדון.
היסטוריה

המוסד האקדמי שנוסד במקום היה בית ספר לרפואה בשנת 1785. בשנת 1850 סיימה את לימודיה במוסד אליזבת בלקוול והפכה לרופאה הראשונה בממלכה. בשנת 1907 האוניברסיטה הפכה למקום הראשון בבריטניה שמלמד הנדסת אווירונאוטיקה. במהלך מלחמת העולם השנייה האוניברסיטה פונתה לקינגס קולג' באוניברסיטת קיימברידג'. לאחר המלחמה נבנו מבנים חדשים עבור המחלקות לפיזיקה, הנדסה, ביולוגיה וכימיה.
מבנה ארגוני

האוניברסיטה מאורגנת בשלוש פקולטות ומכון בין־תחומי למדעי החיים, המחולקים לבתי ספר עצמאיים, מכונים ומחלקות:
הפקולטה למדעי הרוח והחברה
בית הספר למנהל עסקים
בית הספר לכלכלה ומימון
בית ספר לאנגלית ודרמה
המחלקה לאנגלית
המחלקה לדרמה
בית הספר לשפות, בלשנות וקולנוע
ספרות השוואתית
לימודי קולנוע
שפות ותרבויות מודרניות
מרכז השפות
בלשנות
בית ספר לגאוגרפיה
בית ספר להיסטוריה
בית הספר למשפטים
המרכז ללימודי משפט מסחרי
המחלקה למשפטים
בית הספר לפוליטיקה ויחסים בין־לאומיים
הפקולטה לרפואה ורפואת שיניים
המכון לסרטן בארטס
מכון בליזארד
המכון לרפואת שיניים
המכון למדעי בריאות האוכלוסייה
מכון המחקר ויליאם הארווי
מכון וולפסון לרפואה מונעת
מרכז התא
המכון לחינוך למדעי הבריאות
הפקולטה למדעים והנדסה
בית הספר למדעי הביולוגיה והכימיה
בית הספר להנדסת אלקטרוניקה ומדעי המחשב
בית הספר להנדסה ומדעי החומרים
בית הספר למדעי המתמטיקה
בית ספר לפיזיקה ואסטרונומיה
המכון למדעי החיים
המרכז לביולוגיה חישובית
המרכז לבריאות גנומית
מרכז לנפש בחברה
דירוגים

אוניברסיטת קווין מרי בלונדון נחשבת לאחת האוניברסיטאות הטובות בעולם. דירוגים לשנת 2024:
דירוגים בריטיים: מקום 46 לפי הטיימס/סאנדיי טיימס, מקום 73 לפי הגרדיאן, מקום 17 לפי Times Higher Education, מקום 21 לפי QS, מקום 21–25 לפי "דירוג שאנגחאי".
דירוגים עולמיים: מקום 395 לפי CWTS Leiden, מקום 135 לפי Times Higher Education, מקום 145= לפי QS, מקום 201–300 לפי "דירוג שאנגחאי".
בוגרים ידועים

בין בוגרי, מרצי וחוקרי האוניברסיטה נמנים תשעה זוכי פרס נובל:
רונלד רוס - פרס נובל לפיזיולוגיה או רפואה לשנת 1902
אדגר דאגלס אדריאן - פרס נובל לרפואה ופיזיולוגיה לשנת 1932
הנרי דייל - פרס נובל לפיזיולוגיה או רפואה לשנת 1936
ג'ון ר. ויין - פרס נובל לפיזיולוגיה או רפואה לשנת 1982
יוסף רוטבלט - פרס נובל לשלום לשנת 1995
פיטר מנספילד - פרס נובל לפיזיולוגיה או רפואה לשנת 2003
צ'ארלס קואן קאו - פרס נובל לפיזיקה לשנת 2009
מריו ורגס יוסה - פרס נובל לספרות לשנת 2010
פיטר ג'יי. רטקליף - פרס נובל לפיזיולוגיה או רפואה לשנת 2019
הערות שוליים

↑  QMUL, Queen Mary Alumni, Nobel Prize Winners
| אוניברסיטת לונדון |
| --- | --- | --- |
| מוסדות | בירקבק • בית הספר המלכותי המרכזי לדרמה ונאום • בית הספר להיגיינה ומחלות טרופיות • בית הספר ללימודי המזרח ואפריקה • בית הספר לכלכלה של לונדון • בית הספר לעסקים של לונדון • ברונל • גולדסמית'ס • האקדמיה המלכותית למוזיקה • המכון לחקר הסרטן • הקולג' המלכותי לווטרינריה • יוניברסיטי קולג' לונדון • מכון קורטלנד לאמנות • סיטי סנט ג'ורג' • קווין מרי • קינגס קולג' לונדון • רויאל הולווי |  |
| מקומות ובניינים | אולמות מגורים (אינטרנשיונל הול • בית נוטפורד • קולג' הול • קונוט הול) • בית הסנאט • בלומסברי • כיכר גורדון • כיכר וובורן • כיכר טביסטוק • כיכר טורינגטון • כיכר ראסל |  |
| שונות | איגוד אוניברסיטת לונדון • הוצאה לאור • מועדון הסירות של אוניברסיטת לונדון • מרכז המחשבים של אוניברסיטת לונדון |  |
קטגוריה‏ • ‏‏ויקישיתוף
| קבוצת ראסל |
| --- | --- | --- |
|  | אדינבורו • אוקספורד • אימפריאל קולג' • אקסטר • בירמינגהם • בית הספר לכלכלה של לונדון • בריסטול • גלאזגו • דרהאם • המלכה בבלפסט • ווריק • יוניברסיטי קולג' לונדון • יורק • ליברפול • לידס • מנצ'סטר • נוטינגהאם • ניוקאסל • סאות'המפטון • קארדיף • קווין מרי • קיימברידג' • קינגס קולג' לונדון • שפילד |  |
| --- | --- |
בקרת זהויות :  NLI: 987007344657105171  GND: 6029847-9  ISNI: 0000 0001 2171 1133  LCCN: nb2006015651  MusicBrainz: de5aed63-ea2b-433c-b7e3-13e76bf61111  NKC: kn20081111015  VIAF: 168615154   WorldCat (עם VIAF): 168615154
יוניקלו

| --- | --- |


 נתונים כלליים
 סוג:  חברה פרטית
 מייסדים:  Tadashi Yanai 
 תקופת הפעילות:  1949–הווה (כ־75 שנים)
 חברת אם:  Fast Retailing
 מיקום המטה:  טוקיו, יפן
 ענפי תעשייה:  ביגוד ואופנה
 מוצרים עיקריים:  ביגוד 
 רווח תפעולי:  1,773,000,000 ין יפני (נכון ל־2023) 
 מנכ"ל:  טדאשי ינאי
 עובדים:  30,000
  
 www.uniqlo.com
 
יוניקלו (באנגלית: Uniqlo; ביפנית: 株式会社ユニクロ; תעתיק: Kbushiki-gaisha Yunikuro) היא חברה יפנית, המעצבת ומשווקת בגדים.
נכון לשנת 2020, היא מעסיקה החברה כ-30,000 עובדים ומפעילה כ-2,249 חנויות במדינות שונות ברחבי העולם.
מטה החברה הראשי נמצא בעיר טוקיו, יפן.
סניף של החברה בעיר בנגקוק
היסטוריה

החברה הוקמה בשנת 1949 תחת השם Men's Shop OS בעיר אובה, ימגוצ'י, יפן.
בשנת 1988 שינה טדאשי ינאי את שם החברה ליוניקלו (Uniqlo).
בחודש אפריל 1994 הפעילה החברה כ-100 חנויות ברחבי יפן.
בשנת 2001 הפעילה החברה כ-500 חנויות ברחבי יפן.
בשנת 2002 פתחה החברה סניפים בשאנגחאי ובלונדון.
בשנת 2005 פתחה החברה חנויות בניו יורק, צים שא צוי, סיאול ועד לסוף השנה הפעילה החברה כ-700 מכירות והיקף מכירותיה חצה את רף 4 מיליארד דולר.
בשנת 2010 פתחה החברה סניפים במלזיה.
בשנת 2011 פתחה בבנגקוק את הסניף הגדול ביותר של יוניקלו בדרום אסיה.
בשנת 2012 פתחה החברה סניפים בפיליפינים.
בשנת 2013 פתחה החברה סניפים בבנגלדש.
בשנת 2014 פתחה החברה סניפים באוסטרליה, צרפת וגרמניה.
בשנת 2015 פתחה החברה סניפים בבלגיה.
בשנת 2016 פתחה החברה סניפים בספרד.
החל משנת 2017 החברה משתפת פעולה עם ג'ונתן אנדרסון וחברתו.
בשנת 2018 פתחה החברה סניפים בהודו.
בשנת 2023 הוכרז על קו מוצרים חדש שעוצבו על ידי קלייר ווייט קלר.
הערות שוליים

↑  Uniqlo is a designer, manufacturer and retailer of women, men and kids clothing and accessories.
↑  Group Outlets | FAST RETAILING CO., LTD., www.fastretailing.com
↑  明報財經網-財經新聞-經濟新聞-重點新聞-寫錯公司名 將錯就錯作品牌-20130426, web.archive.org, ‏27 בנובמבר 2011
↑  Megan Durisin, How Clothing Chain Uniqlo Is Taking Over The World, Business Insider (באנגלית)
↑  Fast Retailing Overview and Future Outlook
↑  UNIQLO: From Tokyo to New York to Global Brand, tickets.japansociety.org (באנגלית)
↑  How Uniqlo moved with the times while maintaining its customer-centric approach, www.optionstheedge.com (באנגלית)
↑  First UNIQLO Thailand Store, Largest in Southeast Asia, to Open in Bangkok in September | FAST RETAILING CO., LTD., www.fastretailing.com
↑  UNIQLO’s First Store In Philippines To Open In June
↑  The Financial Express, Grameen Uniqlo opens 17th outlet, The Financial Express (באנגלית)
↑  UNIQLO Comes to Australia Plans to Open First Store in Melbourne, Spring 2014 | FAST RETAILING CO., LTD., www.fastretailing.com
↑  Uniqlo ouvre à Strasbourg, une centaine d'emplois à la clé, France 3 Grand Est (בצרפתית)
↑  UNIQLO to Enter German Market With Global Flagship Store in Berlin | FAST RETAILING CO., LTD., www.fastretailing.com
↑  edm, Uniqlo opent eerste winkel in hartje Brussel, De Standaard (בהולנדית)
↑  Uniqlo confirma su desembarco en España: abrirá su primera tienda en 2017, El Español, ‏21 באפריל 2016 (בספרדית)
↑  The Jakarta Post, Uniqlo owner targets 1.2 billion people with first India store, The Jakarta Post (באנגלית)
| --- | --- |
בקרת זהויות :  BnF: cb16248961s (data)  LCCN: no2008100302  SUDOC: 162489722  VIAF: 160959854   WorldCat (עם VIAF): 160959854
גוש נצרת

| --- | --- |

העיר נצרת
 מספר יישובים:  14
 מדינה:  ישראל ישראל
 מחוז:  הצפון
 חבל ארץ:  הגליל
 בירת המטרופולין:   נצרת
 העיר הגדולה:   נצרת
 אוכלוסייה:  ‏
  ‑ במטרופולין:  263,236 (2024)
  ‑ צפיפות:  2,616 נפש לקמ"ר (2021)
 קואורדינטות:  32°42′08″N 35°17′52″E﻿ / ﻿32.702102777778°N 35.29785°E﻿ / 32.702102777778; 35.29785 
  מפת מיקום  מפה מפורטת   (למפת הכרמל מוגדלת) גוש נצרת(למפת הכרמל רגילה) גוש נצרת(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גוש נצרת(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גוש נצרת  he tabBackground:;tabBorder:#aaa;defaultTab:0;
גוש נצרת (או: מטרופולין נצרת) הוא אגד ערים בצפון ישראל שבמרכזו העיר נצרת.
הגוש הוא המטרופולין היחיד במדינת ישראל שיש בו רוב ערבי.
תיחום

קיימות מספר הגדרות לשטחו של גוש נצרת:
נצרת, והעיר והמועצות המקומיות הגובלות בה, והן: העיר נוף הגליל, והמועצות ריינה ויפיע (שטח: כ-36 קמ"ר)
הגדרה מרחיבה יותר, והנפוצה יותר, הכוללת גם מועצות מקומיות נוספות שקשורות ברצף עירוני לנצרת, ומוסיפה לגוש את כפר כנא ומשהד בצפון, עד כביש 77 (שטח: כ-46 קמ"ר). נהוג להוסיף אף את עין מאהל במזרח, הממוקמת על הרי נצרת ואת אכסאל בדרום, למרות מיקומה כ-150 מטר מתחת לשאר הגוש (שטח: כ-59 קמ"ר).
ההגדרה הרחבה ביותר של הגוש כוללת בו גם את העיר מגדל העמק ואת היישובים הקרובים עליה עד כביש 73, את המועצה המקומית עילוט ואת הקיבוץ כפר החורש במערב ואת כלל הרי נצרת, את דבורייה, שבלי והר תבור במזרח (שטח: כ-95 קמ"ר).
בשיח הישראלי ההגדרה המקובלת לגוש היא ההגדרה השנייה, בתוספת עילוט.
ניתן לחלק את שטח גוש נצרת לארבע טבעות. בהיעדר הגדרה מוסכמת ובהתחשב באופי המורכב של הקשרים בין קצות המטרופולין למרכזה, ייתכנו וריאציות בהגדרת הגבולות שבין המעגלים. להלן מוצגות הערים בכל אחת מהטבעות:
הגרעין – נצרת
הטבעת הפנימית :
העיר: נוף הגליל
המועצות המקומיות: ריינה, יפיע
הטבעת התיכונה :
המועצות המקומיות: כפר כנא, משהד, עין מאהל, אכסאל
הטבעת החיצונית :
העיר: מגדל העמק
המועצות המקומיות: גניגר, יפעת, עילוט, כפר החורש, דבורייה, שבלי
בסה"כ מונה המטרופולין 14 יישובים.
מיקום וגאוגרפיה

גוש נצרת נמצא בגליל התחתון, בקצה הצפוני של כביש 60 והמזרחי של כביש 79, כ-6 קילומטר צפונית לעפולה, כ-25 קילומטר מחיפה, מעט מזרחית מאמצע הדרך בין הירדן לים.
גוש נצרת נמצא ברום של 160–550 מטר מעל לפני הים, כאשר רובו (וחלקו המרכזי) נמצא בין 300 מטר ל-500 מטר מעל לפני הים. במזרח הגוש שוכן רכס הרי נצרת, וקצהו הדרומי נמצא בעמק יזרעאל. בקצה הדרום מזרחי של הגוש, בהגדרתו הרחבה, ניתן למצוא את הר תבור.
אוכלוסייה

נתוני האוכלוסייה בגוש נצרת לשנת 2021:
| אזור במטרופולין | יישובים | אוכלוסייה> סה"כ | אוכלוסייה> יהודים ואחרים | אוכלוסייה> מהם יהודים | אוכלוסייה> ערבים | צפיפות אוכלוסין (לקמ"ר) |
| --- | --- | --- | --- | --- | --- | --- |
| גלעין (העיר נצרת) | 1 | 77,925 | 150 | 74 | 77,775 | 5,472.3 |
| טבעת פנימית | 2 | 61,925 | 29,107 | 22,601 | 32,818 | 1,416.1 |
|  גזרה צפונית (ריינה) | 1 | 19,266 | 32 | 11 | 19,234 | 1,775.7 |
|  גזרה מזרחית (נוף הגליל) | 1 | 42,659 | 29,075 | 22,590 | 13,584 | 1,297.4 |
| טבעת תיכונה | 4 | 61,255 | 46 | 18 | 61,209 | 1,928.1 |
|  גזרה צפונית | 2 | 32,361 | 19 | 11 | 32,342 | 1,879.3 |
|  גזרה מזרחית (עין מאהל) | 1 | 13,748 | 18 | 4 | 13,730 | 2,643.8 |
|  גזרה דרומית (אכסאל) | 1 | 15,146 | 9 | 3 | 15,137 | 1,619.9 |
| טבעת חיצונית | 7 | 54,357 | 28,619 | 24,451 | 25,738 | 2,539.4 |
|  גזרה מזרחית | 5 | 37,296 | 28,603 | 24,448 | 8,693 | 2,811.1 |
|  גזרה מערבית | 2 | 17,061 | 16 | 3 | 17,045 | 1,911.7 |
| סך הכל | 14 | 255,462 | 57,922 | 47,144 | 197,540 | 2,616 |
האוכלוסייה היהודית מהווה כ-22.6% מכלל אוכלוסיית הגוש.
תחבורה

בגוש נצרת אין רכבת כבדה, אך הגוש יתחבר בעתיד למרכז הארץ באמצעות רכבת קלה חיפה-נצרת שתוקם בין חיפה לנצרת ותעבור בחלק מיישובי הגוש. הרכבת צפויה להיפתח בשנת 2028.
צירי התחבורה המרכזיים בגוש הם:
כביש 60, היוצא מנצרת ומגיע עד באר שבע בדרום הארץ.
כביש 79, העובר בין ריינה שבטבעת הפנימית לצפון הקריות.
כביש 77, המסמן את הקצה הצפוני של הגוש, ומוביל ממנו מזרחית לטבריה ומערבית לקריית טבעון, יוקנעם וכביש 6.
כביש 75, שעובר ממרכז הגוש מערבה דרך מגדל העמק ומוביל עד חיפה.
כביש 73, שחלקו הקצה הדרומי של הגוש, ומחבר את מגדל העמק עם היישובים הקרובים אליו.
כביש 754 מכפר כנא לנצרת, החוצה את כל האזור של הגלעין, והטבעות הפנימית והתיכונה.
ראו גם

מטרופולינים בישראל
הערות שוליים

↑  יואב איתיאל‏, 20 תחנות לאורך כ-41 ק"מ: הרכבת הקלה מחיפה לנצרת יוצאת לדרך, באתר וואלה, 30 באוקטובר 2020
| דגל ישראל מחוז הצפון |
| --- | --- | --- |
| נפות | נפת רמת הגולן • נפת צפת • נפת עכו • נפת כנרת • נפת יזרעאל | מפת מחוז הצפון |
| ערים | בית שאן • טבריה • טמרה • יקנעם עילית • כרמיאל • מגדל העמק • מעלות-תרשיחא • נהריה • נוף הגליל • נצרת • סח'נין • עכו • עפולה • עראבה • צפת • קריית שמונה • שפרעם • מע'אר | מפת מחוז הצפון |
| מועצות מקומיות | אבו סנאן • אכסאל • אעבלין • בועיינה-נוג'ידאת • בוקעאתא • ביר אל-מכסור • בית ג'ן • בסמת טבעון • בענה • ג'דיידה-מכר • ג'וליס • ג'ש (גוש חלב) • דבורייה • דיר חנא • דיר אל-אסד • זרזיר • חורפיש • חצור הגלילית • טובא-זנגרייה • טורעאן • יאנוח-ג'ת • יבנאל • יסוד המעלה • יפיע • ירכא • כאבול • כאוכב אבו אל-היג'א • כסרא-סמיע • כעביה-טבאש-חג'אג'רה • כפר ורדים • כפר יאסיף • כפר כמא • כפר כנא • כפר מנדא • כפר תבור • מג'ד אל-כרום • מג'דל שמס • מגדל • מזרעה • מטולה • מסעדה • מעיליא • משהד • נחף • סאג'ור • ע'ג'ר • עיילבון • עילוט • עין מאהל • עין קנייא • פסוטה • פקיעין • קצרין • ראמה • ראש פינה • ריינה • רמת ישי • שבלי - אום אל-גנם • שלומי • שעב | מפת מחוז הצפון |
| מועצות אזוריות | אל-בטוף • בוסתאן אל-מרג' • גולן • הגלבוע • הגליל העליון • הגליל התחתון • מבואות החרמון • מגידו • מטה אשר • מעלה יוסף • מרום הגליל • משגב • עמק הירדן • עמק המעיינות • עמק יזרעאל | מפת מחוז הצפון |
| מועצה מקומית תעשייתית | מגדל תפן | מפת מחוז הצפון |
| יישובים לשעבר | אבוקה • אחוזת נפתלי • אתגר • גבעות זייד • מחנה ישראל • שייח' בראק | מפת מחוז הצפון |
גלגויים

| גלגויים |
| --- | --- |
 גלגו ענק צפוני
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף לח
על־משפחה:: לוריסים
משפחה:: גלגויים
שם מדעי
 Galagidae ‏גריי, 1825

גלגויים (שם מדעי: Galagidae) הם משפחת טרום קופים קטנים החיים רק באפריקה שמדרום לסהרה באזורי שיחים ויערות טרופיים. הם בין הקטנים שבפרימטים וגם בין הפרימיטיבים ביניהם יחד עם הלוריסיים והם שונים מאוד מקרוביהם הקופים – עיניהם הגדולות מותאמות לראיית לילה ואוזניהם גדולות בהרבה יחסית לפרימטים.
הגלגויים מסוגלים לקפוץ באופן מרשים תוך כדי שיטוטיהם בין העצים או השיחים בחשכת הלילה באמצעות שרירי רגליהם העצומים והעצמות הארוכות ובאמצעות כפותיהם המרופדות התופסות ויכולים להגיע בקפיצה אחת למרחק 2.25 מטרים. הם רודפים בלילה אחרי חרקים שונים ויכולים לתפוס אותם גם במעופם. ביום הם מקננים בחבורות בחורים בין העצים ומשמיעים קולות גבוהים שמזכירים תינוקות, מה שנתן להם את שמם האנגלי "בושבייבי" (תינוקות הסבך).
סוגים

גלגו ענק (Otolemur) – בו שלושה מינים
גלגו מחטני (Euoticus) – בו שני מינים
גלגו (Galago) – בו ארבעה מינים
גלגו הסנאי (Sciurocheirus) – בו ארבעה מינים
גלגו ננסי מערבי (Galagoides) – בו שלושה מינים
גלגו ננסי מזרחי (Paragalago) – בו שבעה מינים
הערות שוליים

↑  הופרד מהסוג גלגו ננסי מערבי
טוקסידו

חליפת טוקסידו
מעיל ארוחת ערב בצבע שנהב ודשי 'צעיף'
מכנסיים עם "גלאון"
טוקסידו או מקטורן ערב באירופה נקרא גם עניבה שחורה (באנגלית: Tuxedo, Black Tie או Dinner Jacket) הוא קוד לבוש חצי רשמי לחליפת שרד לגברים, המשתתפים באירוע המתקיים בשעות הערב (אחרי שש) או לאירועים רשמיים אחרים המחייבים קוד לבוש זה. החלופה היומית היא חליפת טרקלין שחורה.